****

**INFORMASJONSSKRIV 2020-2021 August 2020 Nr: 1**

**Covid – 19:**

**Presisering om krav til fulltidstilbud i barnehager fra UDir**UDir presiserer at barnehager skal følge gult nivå i trafikklysmodellen, med mindre lokale helsemyndigheter beslutter at det skal være rødt tiltaksnivå. Det betyr at hele avdelinger kan være samlet og at alle barn skal få et fulltidstilbud, forutsatt at dette er i tråd med smittevernfaglig forsvarlig drift.

Les mer: [www.udir.no/kvalitet-og-kompetanse/sikkerhet-og-beredskap/informasjon-om-koronaviruset/barnehager-korona/](http://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/barnehager-korona/)

**Nytt til barnehagestart 2020 fra Utdanningsdirektoratet**

UDir har laget et informasjonsskriv som dere kan bruke for å informere foreldrene om barnehagehverdagen fremover. [Informasjonsskrivet finner du her.](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/smittevernveileder/informasjon-til-foreldre/korona---informasjon-til-foreldre-om-barnehagehverdagen/)

Hvis smittesituasjonen i samfunnet endrer seg, må barnehagene være forberedt på å endre tilbake til rødt nivå. Barnehageeier må derfor planlegge for alle situasjoner og lage en beredskapsplan slik at de raskt kan veksle mellom de ulike nivåene. [Se forslag til beredskapsplan for barnehageeier.](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/beredskapsplan-for-barnehageeiere/)

[Se oppdatert informasjon om koronasituasjonen](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/barnehager-korona/)

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  Grunnet koronapandemien benytter vi denne høsten kun digitale plattformer.  Barnehagen som lærende organisasjon: Vedlagt følger innkalling til regelverkssamling. Dersom du har saker til driftsmøte skal disse meldes senest 4.september.  Inkluderende miljø: Prosjekt helhetlig og inkluderende spesialpedagogisk hjelp:  Som dere alle vet startet vi opp prosjekt helhetlig og inkluderende spesialpedagogisk hjelp høsten 2019. Ressursteam for førskolebarn startet med å hente kunnskap og erfaringer fra andre kommuner blant annet gjennom studiebesøk i Strømmen barnehage og Skypestudiebesøk i Stavanger og Bærum.  Sammen med dere og andre samarbeidspartnere gjennomførte vi i mars en dialogsamling hvor arbeidet med en pedagogisk analyse på feltet var i fokus.  Det ble etterspurt deltakere fra nittedalsbarnehagene til en arbeidsgruppe. Her var det en leder og 3 pedagogiske ledere som meldte seg. Alle disse har vært en del av arbeidsgruppen i tillegg til ressursteamet, PPT og administrasjonen.  Arbeidsgruppen har jobbet med hovedfunn fra pedagogisk analyse,  kunnskapsformidling fra Færder kommune og drøftet fordeler og ulemper ved ulike modeller for organisering. Ut fra dette er det skissert en konkret modell som nå arbeides videre med. Denne modellen vil være utgangspunkt for et lærende nettverksmøte i løpet av høsten for å sikre at dere kommer med alle deres innspill og refleksjoner rundt ny organisering. Vi vil også benytte dette barnehageåret til å gjennomføre et pilotprosjekt i noen få barnehager for å innhente erfaringer, før ny organisering forhåpentligvis vil være på plass høsten 2021. Dere vil snart få tilsendt fremdriftsplan for dette arbeidet.  Godt språkmiljø for alle barn: Alle må sende kontaktinformasjon (navn og e-post adresse) til de som skal delta på rosinnettverksmøtene slik at hun kan invitere via teams. Første omgang med rosinnettverksmøter via teams er fra den 21 – 23.09 (se vedlegg). |

**Intern informasjon:**

Påminnelse om Veiledning for nyutdannede høsten 2020  
Som informert om i info. skriv nr. 18 tilbyr Nittedal kommune i tråd med føringene i kompetansestrategien høsten 2020 nettverk for nyutdannede/nytilsatte slik vi har gjort tidligere år. For at disse nettverkene skal fungere i tråd med intensjonen forutsetter det god forankring hos ledelsen. Det innebærer at styrer som har ansatte som ønsker å delta må sørge for å tilrettelegge slik at det er praktisk og mulig for den nytilsatte/nyutdannede å delta på 2 samlinger à 2 timer i hvert semester. Dersom dette er aktuelt for noen hos dere ber vi om tilbakemelding innen **01.09.20.** Nettverkstreffene vil foregå på Teams. **Sende navn og e-postadresse til Merethe**

Påminnelse om Lokalt eksamensforberedende kurs- BUA høsten 2020

Viser til info. skriv nr. 14 og 18 og minner om høstens kurs med **påmeldingsfrist 31.08**. Kurset vil gjennomføres på Teams og oppstart er utsatt til 15.09.20 . Se vedlagt semesterplan.



Status for sak om oppsigelse av festekontrakt med Skyset Eiendom Bhg As - Skyset

FUS barnehage

Saken var til behandling i kommunestyret 27.04.20 (sak 21/20). Det ble fremmet flere forslag til vedtak i saken, men ingen ble vedtatt. Det er ikke avklart når saken fremmes til politisk behandling på nytt.

**Ekstern informasjon:**

Endringer i barnehageloven

Nå har Stortinget vedtatt endringer i barnehageloven. Endringene, som skal gjelde fra 1. januar 2021, skal bidra til at:

* alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø
* alle barnehageeiere skal ha internkontroll med barnehagens virksomhet for å sikre at barnehagen oppfyller kravene i barnehageloven med forskrifter
* kommunen skal likebehandle kommunale og private barnehager når den utfører oppgaver som barnehagemyndighet
* Utdanningsdirektoratets skal føre tilsyn med økonomiske forhold i private barnehager

[**Her finner du vedtak til lov om endringer for barnehager.**](https://www.stortinget.no/no/Saker-og-publikasjoner/Vedtak/Beslutninger/Lovvedtak/2019-2020/vedtak-201920-132/)

**Informasjonsbrev fra Fylkesmann i Oslo og Viken**

Oppfordrer sterkt til å lese vedlagt brev hvor det informeres om ulike gratis kompetansetiltak hvor barnehager som ikke er tildelt andre typer ressurser i Regional ordning 2020-2021 vil bli prioritert. Tilbudene med søknadsfrist 4. september omfatter følgende tema:

* **Et inkluderende barnehagemiljø – forebygging av mobbing i barnehage**

Kompetanseutviklingen er barnehagebasert og støttes av veiledning og nettressurser. Varighet 2 år, starter høsten 2020.07.22.

* **Arbeid med samisk og nasjonale minoriteter**

Totalt i Oslo og viken lyses kr 100 000 ut til barnehager som arbeider med utvikling av kompetanse som særlig retter seg mot arbeid med samiske barn og barn av nasjonale minoriteter, og barnehager som arbeider med utvikling av samisk innhold i barnehagens pedagogisk arbeid.

* **Barnas verneombud**Mulighet for deltagelse i piloten(barnehageåret 2020-2021) «Stine Sofie Barnehagepakke- Barnas verneombud» for inntil 200 barnehager i Oslo og Viken.

[Tilretteleggingsmidler i barnehagen](https://www.fylkesmannen.no/nb/oslo-og-viken/tilskudd/2020/09/tilretteleggingsmidler-i-barnehagen/?utm_source=nyhetsbrev&utm_medium=epost)

Gå inn via lenken over for informasjon om tilretteleggingsmidler til barnehageeier for ansatte som tar barnehagelærerutdanning ved siden av jobb. Søknadsfristen vil være 18.09.20.



Nå er det dags for sjekk av hodelus

Helgen 28. til 30. august er den halvårlige nasjonale lusesjekken. Alle foreldre og foresatte oppfordres til å ta lusekammen fatt og sjekke barna sine for lus.

**Hilsen Merethe, Thomas og Anette**

**Vedlegg:**

Innkalling til regelverkssamling 10.09.20

Datoer for rosinnettverksmøter

Semesterplan eksamensforberedende kurs.   
Kompetansetiltak 2020-2021 for barnehage i Oslo og Viken - informasjonsbrev fra fylkesmann.